

LĒMUMS

Ādažos, Ādažu novadā

2025. gada 24. aprīlī **Nr.** **166**

**Par Ādažu novada pašvaldības domes 2022. gada 28. decembra lēmuma Nr. 599 “Par dalību Eiropas pilsētu iniciatīvā” atcelšanu**

Ādažu novada pašvaldība (turpmāk – Pašvaldība) 2022. gada 28. decembrī pieņēma lēmumu Nr. 599 “Par dalību Eiropas pilsētu iniciatīvā”, ar kuru konceptuāli atbalstīja pašvaldības dalību Eiropas pilsētu iniciatīvas ietvaros, no 2023. līdz 2026.gadam Ādažu novadā paredzot dalību zināšanu apmaiņas un mācību aktivitātēs, zaļo zonu attīstība un pilsētas bioloģiskās daudzveidības veicināšana publiskajā ārtelpā.

Līdz šim nav saņemta informācija par to, ka projekts būtu apstiprināts. Ņemot to vērā, būtu nepieciešams atcelt lēmumu “Par dalību Eiropas pilsētu iniciatīvā”.

Pamatojoties uz Pašvaldību likuma 10. panta pirmās daļas 21. punktu, kā arī Finanšu komitejas 16.04.2024. atzinumu, Ādažu novada pašvaldības dome

**NOLEMJ:**

Atcelt Ādažu novada pašvaldības 2022. gada 28. decembra lēmumu Nr. 599 “Par dalību Eiropas pilsētu iniciatīvā”.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\